Performanţă extraordinară pentru Republica Moldova. Luptătorul de stil greco-roman Alexandrin Guţu a devenit campion mondial. El a cucerit medalia de aur la competiţia rezervată cadeţilor, desfăşurată în capitala Croaţiei, la Zagreb.În finala categoriei de greutate de până la 71 de kilograme Alexandrin l-a învins cu 12-2 pe japonezul Șu Yamada."Sunt foarte fericit de succesul obţinut. Am avut adversari foarte pregătiţi. M-am pregătit un an întreg ca să ajung aici şi să obţin aurul.Da, am plâns de bucurie!", a spus luptătorul, Alexandrin Guţu.Până a ajunge în finală, Guțu i-a învins consecutiv pe georgianul Ghiorghi Șpetişvili, rusul Stepan Starodubţev și turcul Abdullah Ateș.Alexandrin nu este singurul luptător moldovean care a urcat pe podium la Zagreb.Irina Rîngaci cucerit medalia bronz în categoria de greutate de până la 57 de kilograme.Lotul naţional deplasat în Croația a fost format din 15 luptători.